Kommissionens forordning (EF) nr. 835/2004

af 28. april 2004

om tilpasning af forordning (EF) nr. 2076/2002 og beslutning 2002/928/EF, 2004/129/EF, 2004/247/EF og 2004/248/EF som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, for så vidt angår fortsat anvendelse af visse aktive stoffer, der ikke er optaget i bilag I til direktiv 91/414/EØF

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, og

ud fra følgende betragtninger:

(1) Det er i Kommissionens forordning (EF) nr. 2076/2002(1) og Kommissionens beslutning 2002/928/EF(2), 2004/129/EF(3), 2004/247/EF(4) og 2004/248/EF(5) fastsat, at visse aktive stoffer ikke optages i bilag I til direktiv 91/414/EØF, og at medlemsstaterne skal trække godkendelser af plantebeskyttelsesmidler, der indeholder disse stoffer, tilbage. I ovennævnte retsakter indrømmes der undtagelser vedrørende fortsat anvendelse af nogle af stofferne i en begrænset tidsperiode, mens der udvikles alternativer.

(2) Ovennævnte forordning og beslutninger skal tilpasses som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (i det følgende benævnt de nye medlemsstater), da det er nødvendigt at indrømme de nye medlemsstater undtagelser.

(3) Forordning (EF) nr. 2076/2002 og beslutning 2002/928/EF, 2004/129/EF, 2004/247/EF og 2004/248/EF bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

Bilag II til forordning (EF) nr. 2076/2002 ændres som angivet i bilaget til nærværende forordning.

Artikel 2

I beslutning 2002/928/EF foretages følgende ændringer:

1) I artikel 2 indsættes følgende litra c):

"c) når det gælder et stof, som er anført i kolonne B i bilaget, kan den medlemsstat, som er anført i kolonne C i nævnte bilag i forbindelse med dette stof, opretholde godkendelser af plantebeskyttelsesmidler, som indeholder benomyl, indtil den 30. juni 2007, under forudsætning af at den:

i) sørger for, at plantebeskyttelsesmidler, der forbliver på markedet, forsynes med ny mærkning, som angiver de begrænsede anvendelsesvilkår

ii) træffer alle relevante risikobegrænsende foranstaltninger for at reducere eventuelle risici med henblik på at beskytte menneskers og dyrs sundhed og miljøet, og

iii) sørger for, at der arbejdes alvorligt på at udvikle alternative produkter eller metoder for sådanne anvendelser, bl.a. ved hjælp af handlingsplaner.

Den berørte medlemsstat underretter senest den 31. december 2004 Kommissionen om anvendelsen af dette litra, herunder især om de foranstaltninger, der er truffet i henhold til underpunkt i) til iii), og den forelægger hvert år overslag over de mængder benomyl, der anvendes til vigtige formål i henhold til denne artikel."

2) Artikel 3 affattes således:

"Artikel 3

Eventuelle frister, som medlemsstaterne indrømmer i henhold til artikel 4, stk. 6, i direktiv 91/414/EØF, skal være så korte som muligt. De udløber:

a) senest 18 måneder fra vedtagelsen af denne beslutning for de anvendelser, som godkendelsen trækkes tilbage for inden seks måneder fra vedtagelsen af denne beslutning

b) senest den 31. december 2007 for de anvendelser, som godkendelsen trækkes tilbage for pr. 30. juni 2007."

3) Der indsættes følgende bilag:

"BILAG

>TABELPOSITION>"

Artikel 3

I bilag II til beslutning 2004/129/EF indsættes følgende linjer efter indgangstermen methidathion:

>TABELPOSITION>

Artikel 4

I bilaget til beslutning 2004/247/EF indsættes følgende linje:

>TABELPOSITION>

Artikel 5

I bilaget til beslutning 2004/248/EF indsættes følgende linjer:

>TABELPOSITION>

Artikel 6

Denne forordning træder i kraft med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. april 2004.

På Kommissionens vegne

David Byrne

Medlem af Kommissionen

(1) EFT L 319 af 23.11.2002, s. 3. Senest ændret ved Kommissionens forordning (EF) nr. 1336/2003, EUT L 187 af 26.7.2003, s. 21.

(2) EFT L 322 af 27.11.2002, s. 53.

(3) EUT L 37 af 10.2.2004, s. 27.

(4) EUT L 78 af 16.3.2004, s. 50.

(5) EUT L 78 af 16.3.2004, s. 53.

BILAG

I bilag II til forordning (EF) nr. 2076/2002 indsættes følgende linjer:

">TABELPOSITION>"